projecte-aina/catalan_government_crawling huggingface dataset:
Nom del títol: Màster universitari en Catàlisi Avançada i Modelització Molecular per la Universitat de Girona
Els coneixements en síntesi catalítica homogènia s'apliquen a la resta de processos de la química sintètica, des de la química orgànica fins a la inorgànica, passant per la química organometàl·lica i bioinorgànica.
De la mateixa manera, els coneixements en química computacional s'apliquen a l'estudi de l'estructura dels catalitzadors i el mecanisme de reaccions catalítiques, cosa que en permet l'extrapolació a pràcticament qualsevol àmbit.
En aquest context, aquest estudi pretén dotar l'estudiantat d'un coneixement profund de la química catalítica, d'aplicació tant en l'àmbit industrial com en el de la recerca.
Indústries químiques, farmacèutiques i biotecnològiques, i centres tecnològics.
S'estima que el 90% de tots els productes químics produïts comercialment impliquen l'ús de catalitzadors en alguna etapa del procés de la seva fabricació.
Els processos industrials basats en catàlisi per metalls de transició estan àmpliament establerts en processos de reaccions d'hidrogenació, oxidació i acoblaments creuats com a exemples de catàlisi utilitzats massivament.
Aquesta química és fonamental per a la síntesi de fàrmacs, de productes agroquímics i de multitud de substàncies que són d'utilitat en el desenvolupament de nous materials.
D'altra banda, la importància de la catàlisi ha obtingut un reconeixement merescut amb la concessió de diversos premis Nobel de Química: el 2010 a les catàlisis d'acoblament creuat amb catalitzadors de pal·ladi, el 2007 a la comprensió de les reaccions de catàlisi en superfícies sòlides i el 2005 a les reaccions de catàlisi de metàtesi d'olefines.
Així doncs, podem concloure que les futures persones titulades tindran unes possibilitats òptimes d'inserció laboral.
Nom del títol: Màster universitari en Enginyeria de Telecomunicació per la Universitat Politècnica de Catalunya
Especialitats: Telemàtica / Electrònica / Multimèdia / Electrònica i telemàtica / Comunicacions per fibra òptica / Comunicacions / Xarxes i tecnologies d'Internet / Comunicacions sense fils / Antenes, microones i fotònica per a comunicacions i observació de la Terra
Les telecomunicacions són un element clau per a la societat de la informació actual, perquè faciliten l'accés a la informació i l'intercanvi entre persones i màquines, sistemes i institucions.
L'actual progrés socioeconòmic no es pot entendre sense tenir en compte el desplegament de xarxes de comunicació cada vegada més sofisticades (fixes, per cable, per satèl·lit, mòbils, etc.) que donen lloc a un fenomen social tan important com la comunicació omnipresent ―de la qual internet és un bon exemple― que caracteritza la societat moderna.
Els enginyers i les enginyeres de telecomunicacions són una base fonamental per al funcionament de totes les institucions, com a personal intern o com a personal d'empreses que ofereixen serveis de comunicacions avançats o produeixen continguts digitals.
L'actual escenari d'esclat de la telecomunicació com a tecnologia de referència del sector de serveis generals afavoreix l'aparició d'uns nous escenaris de treball i d'una producció cada vegada més multidisciplinaris en què l'enginyer o enginyera de telecomunicacions ha d'aplicar els seus coneixements tècnics i interactuar amb altres professionals d'àmbits cada vegada més diversos, com el de la salut, el dels sistemes de transport intel·ligent, el de la logística i la mobilitat, l'agropecuari i de la indústria agroalimentària, el de les infraestructures del transport aeri, marítim i ferroviari o el dels sistemes de control i seguretat d'instal·lacions, serveis i transaccions electròniques, entre d'altres.
En aquest context, les persones titulades seran capaces de respondre a aquests reptes gràcies a la formació rebuda en aquest estudi, basada en un model que permet l'evolució en el temps i l'adaptació a les condicions sempre canviants del sector de les tecnologies de la informació i de les comunicacions.
Finalment, cal remarcar l'elevat índex d'inserció laboral, d'acord amb l'estudi d'AQU Catalunya del 2011, el qual estableix un 96,2% d'ocupació, un 2,5% d'inactivitat i un 1,5% d'atur, que es pot considerar estructural.
Aquest estudi també assenyala que l'índex de qualitat ocupacional dels enginyers i de les enginyeres de telecomunicacions és d'un 71,56% de les persones titulades, el qual ocupa el desè lloc en un rànquing de 98 estudis universitaris.
Nom del títol: Màster universitari en Direcció i Organització de Turisme d'Esdeveniments per la Universitat Autònoma de Barcelona
Proporcionar una formació avançada en el camp de la producció d'esdeveniments i del turisme de negocis, que el capacitarà per al desenvolupament de la seva feina en organitzacions públiques que promouen el turisme de negocis i d'esdeveniments, com les oficines de congressos (o convention bureau ), i en organitzacions privades del sector: agències d'esdeveniments, organitzadors professionals de congressos, agències de viatges, agències de comunicació i publicitat, etc.
Aportar la formació necessària per aplicar les tècniques de màrqueting i de posicionament de marca i per incorporar les noves tecnologies, tant en la gestió dels esdeveniments com en el disseny i l'administració dels sistemes d'inscripció i gestió d'esdeveniments.
Direcció, organització i coordinació d'esdeveniments en totes les seves especialitats a l'àmbit de l'empresa, les institucions públiques o les entitats sense ànim de lucre.
Nom del títol: Màster universitari en Mediació en Conflictes per la Universitat de Barcelona
Especialitats: Mediació en dret civil / Mediació en dret mercantil i en les organitzacions
D'acord amb el Llibre blanc de la mediació a Catalunya (2010), els àmbits de treball són: mediació empresarial, mediació en l'àmbit laboral, mediació en l'àmbit de consum, mediació ciutadana i comunitària, mediació familiar, mediació escolar, mediació en la salut, mediació en l'àmbit penal, mediació en conflictes ambientals i mediació internacional o del dret comparat.
Està previst que sorgeixin nous àmbits d'intervenció de la mediació a partir de les novetats legislatives que afectaran, sobretot, els negocis immobiliaris, les assegurances i els crèdits, tant a escala nacional com internacional.
Nom del títol: Màster universitari en Iniciació a la Investigació en Salut Mental per la Universidad de Cantabria, Universitat de Barcelona, Universitat Autònoma de Barcelona, Universidad Complutense de Madrid i Universidad de Cádiz
Els trastorns mentals són la causa principal de discapacitat al món.
La despesa de la UE en salut mental està entre el 3 i el 4% del producte interior brut i els trastorns mentals són la primera causa de jubilació anticipada i de les pensions per incapacitat laboral.
En aquest context, la investigació biomèdica és una àrea en expansió i té un paper rellevant en una economia basada en el coneixement.
Per tot això, podem concloure que la recerca en salut mental i els seus mètodes constitueixen un camp amb un potencial de desenvolupament molt significatiu.
Nom del títol: Màster universitari en Enginyeria Química per la Universitat de Barcelona
Proporcionar a l'estudiantat la formació necessària per analitzar, diagnosticar i solucionar els problemes que es puguin presentar a les plantes químiques i de processos en general (farmacèutiques, biotecnològiques, de materials, energètiques, alimentàries o mediambientals), concebent i dissenyant les instal·lacions i els serveis necessaris, i fer-les funcionar de manera òptima.
La indústria química té una forta implantació a Catalunya.
En el context estatal, és la tercera o la quarta indústria quant a producció de riquesa i aporta, aproximadament, un 10% al PIB espanyol.
A l'àrea metropolitana de Barcelona i la seva zona d'influència, s'hi concentren nombroses indústries químiques bàsiques, intermèdies i finals de l'Estat.
La indústria química a l'entorn de Barcelona és variada i està relacionada amb la producció, la venda, la distribució i l'assessorament en la branca dels productes químics, farmacèutics, alimentaris i d'altres d'indústries afins.
Finalment, malgrat la crisi econòmica actual, la indústria química continua sent una de les principals indústries exportadores del país, i fins i tot les exportacions de productes químics s'han incrementat en els darrers anys.
Nom del títol: Màster universitari en Energies Renovables i Sostenibilitat Energètica per la Universitat de Barcelona
Actualment, els combustibles fòssils presenten una doble problemàtica, d'una banda, la dificultat cada vegada més gran d'aprovisionament d'aquestes fonts i, de l'altra, l'impacte nociu que tenen sobre el medi ambient.
Empreses de fabricació i d'instal·lació de maquinari, consultories energètiques i ambientals, assessories jurídiques ambientals, organismes públics reguladors, centres de recerca i innovació.
Tècnic/a o responsable de departaments d'innovació, desenvolupament de projectes, control de qualitat i de departaments de desenvolupament del negoci, atès que el tipus de productes i de serveis que ofereixen les empreses d'aquest sector requereixen comercials amb coneixements tècnics excel·lents.
L'Institut de Diversificació i Estalvi Energètic preveu un augment de l'ocupació en el sector que abasten aquests estudis del 20% fins al 2015 i del 75% fins al 2020 en el conjunt de l'Estat.
La manca de linealitat en el creixement es justifica per la situació econòmica actual, que ha rebaixat les previsions en relació amb els índexs inicials.
Nom del títol: Màster universitari en Direcció d'Empreses Turístiques per la Universitat de Barcelona
Especialitats: Direcció d'esdeveniments / E-Tourism: estratègies de màrqueting i comercialització en línia / Sostenibilitat i gestió de la qualitat
Càrrecs de comandament o de personal en empreses turístiques en els departaments de màrqueting, comercialització electrònica i comunicació, qualitat i medi ambient, i creació i gestió d'esdeveniments.
La direcció estratègica i els processos de presa de decisions en l'àmbit turístic exigeixen una gestió directiva, creativa i receptiva davant la innovació, que necessita una actualització permanent de professionals, alhora que genera nous perfils laborals, que requereixen una formació adaptada a les exigències de l'evolució del mercat i de l'entorn.
Nom del títol: Màster universitari en Gestió i Comunicació d'Entitats Socials i Solidàries per la Universitat Abat Oliba CEU
Aportar a l'estudiantat els mecanismes de què disposa el mercat per ajudar joves emprenedors i treballadors que han estat exclosos del mercat laboral i que busquen nous jaciments d'ocupació.
Proporcionar a l'estudiantat els instruments econòmics i jurídics propis de l'economia social i solidària en la seva dimensió nacional, europea i internacional.
Identificar els conceptes fonamentals de l'economia social i solidària en la seva dimensió local, regional, nacional i internacional.
Activitats jurídiques relacionades amb la petició d'ajudes públiques, la gestió de fons europeus i les relacions laborals, així com amb tot tipus de tramitació que impliqui relacions amb les administracions, el patrocini i el mecenatge.
Activitats empresarials tant a títol propi, a través de l'emprenedoria social, com a través de la gestió en el si de les empreses desenvolupant programes de responsabilitat social corporativa.
Activitat comunicativa, tant externa com interna, en el si de les organitzacions mitjançant les TIC.
Nom del títol: Màster universitari en Enginyeria Industrial per la Universitat Rovira i Virgili
Proporcionar a l'estudiantat una formació en la majoria de les àrees tècniques de la indústria, tant en l'àmbit del disseny i la resolució de problemes com en la implantació de noves tecnologies en el procés de producció de les empreses.
Fabricació de productes químics, refinació del petroli, generació d'energia elèctrica, sector de l'automoció, la logística i el transport, sector agroalimentari, centres d'R+D+I.
Nom del títol: Màster universitari en Enginyeria Computacional i Matemàtica per la Universitat Rovira i Virgili, Universitat Oberta de Catalunya
Oferir a l'estudiantat una formació interdisciplinària en les àrees d'enginyeria i ciències aplicades, abordant temàtiques d'actualitat com el modelatge i la simulació per ordinador, els mètodes numèrics, la computació paral·lela i distribuïda, la representació del coneixement, les xarxes i els grafs, l'optimització aplicada, etc.
Formar professionals procedents de diferents titulacions cientificotècniques en R+D+I capaços de resoldre problemes d'índole molt diversa en el món de la indústria, l'empresa (serveis) i la investigació científica, utilitzant el llenguatge i les eines que proporciona una formació avançada en matemàtica computacional aplicada.
Nom del títol: Màster universitari en Identitat Europea Medieval per la Universitat de Lleida, Universitat Autònoma de Barcelona, Universitat de Girona, Universitat Rovira i Virgili i Universidad de Murcia
Especialitats: Intercanvis i difusió artística a Europa / Llengües i literatures en l'Edat Mitjana / Construcció històrica d'Europa
Oferir a l'estudiantat una visió innovadora de l'edat mitjana que garanteixi la renovació dels estudis sobre aquesta època, apostant per les identitats com a focus d'estudi social medieval i abordant noves visions d'Europa.
Proporcionar a l'estudiantat una formació centrada en dos eixos: d'una banda, aportar-li uns continguts especialitzats i transversals en història, història de l'art, filologia i literatura i, de l'altra, proporcionar-li la tècnica i la metodologia necessàries per liderar treballs en equip, desenvolupar línies de treball d'investigació, realitzar exposicions en públic, redactar documents científics i aplicar la tecnologia per a l'estudi de l'edat mitjana.
Institucions de recerca públiques i privades i centres de tractament i de gestió de patrimoni medieval (arxius i museus, entre d'altres).
Nom del títol: Màster universitari en Enginyeria d'Organització per la Universitat Politècnica de Catalunya
Aplicar la ciència i la tecnologia al disseny i la gestió de les organitzacions.
Planificar, organitzar, assignar, dirigir i controlar activitats i recursos aplicables a persones i organitzacions i amb un component tecnològic i estratègic.
Formar l'estudiantat per dominar les eines analítiques necessàries per a la presa de decisions efectives dins d'organitzacions en entorns d'incertesa.
Instruir l'estudiantat en el disseny i la gestió d'organitzacions complexes, que inclouen la direcció de persones, els aspectes financers, la producció, la gestió de projectes, i l'assignació i la distribució de recursos per a la resolució de problemes directius i de gestió.
Nom del títol: Màster universitari en Auditoria de Comptes i Comptabilitat per la Universitat Abat Oliba CEU
Proporcionar a l'estudiantat un coneixement profund de la normativa comptable nacional i internacional aplicable a l'empresa, sobretot en allò relacionat amb la seva interpretació i aplicació pràctica.
Aportar a l'estudiantat els coneixements necessaris per emetre un diagnòstic sobre l'estat financer i econòmic d'una empresa, basat principalment en la informació comptable.
Aquest estudi eximeix de la primera fase de l'examen d'aptitud professional per a la inscripció en el Registre Oficial d'Auditors de Comptes (ROAC).
Nom del títol: Graduat/ada en Filologia Hispànica per la Universitat de Lleida
Mencions: Llengües i cultures clàssiques: llatí i grec / Llengua i cultura franceses
Dotar els estudiants dels coneixements i les habilitats necessaris per emprar la llengua espanyola en diferents contextos professionals i acadèmics, per contextualitzar històricament i sociològica aquest ús en la seva diversitat, per interpretar i analitzar la literatura espanyola i per introduir-se en el camp de la recerca, tant lingüística com literària.
Nota de tall 1a assignació PAU/CFGS: 11,198
Nom del títol: Graduat/ada en Ciència i Producció Animal per la Universitat de Lleida
L'estudiantat durà a terme la formació pràctica en empreses del sector agroramader: granges, fàbriques de pinsos, escorxadors, indústries transformadores i centres d'inseminació, entre d'altres.)
Nom del títol: Graduat/ada en veterinària per la Universitat de Lleida
Formar professionals en el sector de la medicina veterinària dels animals de companyia, en el camp de la producció i la sanitat dels animals de les explotacions ramaderes i en l'àrea de la higiene, la seguretat i la tecnologia alimentària, així com en altres àmbits on es desenvolupa l'activitat professional del veterinari, com ara les àrees de la indústria quimicofarmacèutica o de l'experimentació en ciències biomèdiques.
Per la situació actual en relació amb la COVID-19, i excepcionalment per a l'any 2020, els centres que imparteixen el grau en Ciències de l'Activitat Física i de l'Esport no convoquen la prova d'aptitud personal (PAP).
Nota de tall 1a assignació PAU/CFGS: 8,890
Nom del títol: Graduat/ada en Ciències de l'Activitat Física i de l'Esport per la Universitat Pompeu Fabra
Formar professionals perquè adquireixin els coneixements, les habilitats i les competències que permetin assumir responsabilitats en tot allò relacionat amb la realització de tasques en les activitats pròpies de les professions de l'esport i del moviment humà:
Des de l'any 1998 les sortides laborals relacionades amb l'àmbit de l'esport s'han incrementat de manera molt extraordinària.
Així ho testimonia un estudi de l'Observatori Europeu d'Ocupació Esportiva on s'evidencia que les activitats esportives són una font molt significativa d'ocupació.
Així, el sector genera aproximadament un milió de llocs de treball directes, una xifra que ha anat en augment en els darrers anys.
Tanmateix, la demanda al mercat laboral de professionals de l'esport, tant a Espanya com a la resta d'Europa ha patit importants transformacions.
Així, els llicenciats en ciències de l'activitat física i de l'esport estan veient com la dinàmica de funcionament del sector de l'esport precisa nous perfils professionals.
L'aparició d'aquests nous perfils professionals ofereix noves oportunitats d'ocupació, però alhora també exigeix el reciclatge de molts professionals de l'esport i la necessitat que els centres educatius adeqüin la seva oferta a les necessitats del sector.
La docència havia estat tradicionalment la principal ocupació per a les persones llicenciades en educació física, però els estudis sobre ocupabilitat dels professionals, mostren que existeix una certa saturació en aquest sector, la qual cosa obliga als titulats i les titulades a buscar altres sortides professionals.
En aquest sentit, davant dels àmbits més tradicionals (l'alt rendiment esportiu, entrenament d'iniciació i entrenament esportiu per a la competició reglada, preparació física) trobem sectors emergents: l'activitat física i la salut, i la gestió esportiva.
Nom del títol: Graduat/ada en fisioteràpia per la Universitat Pompeu Fabra
Mencions: Innovació i empreneduria en fisioteràpia / Fisioteràpia de l'esport i de l'exercici
Actualment, la formació en fisioteràpia està basada, quasi exclusivament, en el tractament de les situacions agudes que deriven essencialment de patologies tractades en l'àmbit hospitalari.
En els propers anys, la demanda de nous professionals anirà encaminada cap a una intervenció en l'entorn extrahospitalari basat en la millora de les condicions físiques del malalt.
Nom del títol: Màster universitari en Bases per a l'Atenció i Educació de les Persones amb Diabetis per la Universitat de Barcelona
Unitats especialitzades en diabetis d'adults o pediàtriques, en centres sociosanitàris o en centres d'atenció primària.
Actualment, la diabetis està experimentant un creixement exponencial al món occidental i la seva morbiditat té un gran impacte sanitari i econòmic.
Per aquest motiu es requereixen professionals amb una formació especialitzada, com les persones titulades, per donar resposta als reptes que presenta aquesta malaltia.
Nom del títol: Màster universitari en Sanitat i Producció Porcina per la Universitat de Lleida, Universidad Complutense de Madrid i Universidad de Zaragoza
Formar professionals que contribueixin a la producció de proteïna alimentària d'alta qualitat i seguretat, sobre la base d'un sistema de producció amb eficiència tècnica i econòmica i per mitjà de tècniques de producció respectuoses amb el medi ambient i el benestar dels animals.
Sector primari de la producció porcina, empreses farmacèutiques, empreses consultores, fabricació de pinsos, gestió de matèries primeres, centres de recerca i empreses càrniques.
Atesa la importància del sector porcí tant a Espanya, quart productor mundial, com a Catalunya, que produeix el 40% de la carn de porc espanyola, les perspectives de treball de les persones titulades són positives.
Nom del títol: Màster universitari en Recerca en Salut per la Universitat de Lleida, Universitat de Vic - Universitat Central de Catalunya
Especialitats: Activitat física, ocupació i salut / Recerca en cronicitat, polítiques i pràctiques socials / Alimentació, salut i benestar / Envelliment saludable / Recerca clínica
Proporcionar a l'estudiantat una formació avançada i multidisciplinària en tasques de recerca vinculades a diferents àmbits de la salut: recerca clínica, recerca en cronicitat, polítiques i pràctiques socials, recerca en activitat física, ocupació i salut, recerca en envelliment saludable o recerca en alimentació, salut i benestar.
Nom del títol: Màster universitari en Matemàtica Avançada i Enginyeria Matemàtica per la Universitat Politècnica de Catalunya
Proporcionar a l'estudiantat una formació en nous conceptes matemàtics i en la seva aplicació en diferents àmbits.
Capacitar l'estudiantat per al treball en equips multidisciplinaris, dedicats al plantejament i la resolució de problemes d'interès en diferents àmbits mitjançant el llenguatge, els procediments i les tècniques de la matemàtica.
Tant com a disciplina científica com en els seus aspectes aplicats, les matemàtiques tenen una tradició mil·lenària.
En els últims anys, a més d'aportar notables avenços disciplinaris, també ha incrementat la seva aportació a altres camps, des dels ja clàssics com la física i l'enginyeria fins als més nous com l'economia, la biologia o la medicina.
La importància creixent de la matemàtica és un fet reconegut per la societat.
La innovació, fonamental per al desenvolupament econòmic, està basada necessàriament en una preparació científica molt important.
Per a això és necessària una formació matemàtica molt sòlida.
Les capacitats d'anàlisi, modelització i comprensió de fenòmens o processos complexos, càlcul i quantificació que proporciona la matemàtica resulten avui dia imprescindibles en el disseny i la producció industrial, les tecnologies de la informació i la comunicació, les ciències biomèdiques, etc.
Cal destacar, a més, la posició destacada de la comunitat matemàtica catalana i espanyola a escala europea i mundial, d'acord amb diferents estudis realitzats a finals del segle XX i començament del segle XXI, els quals assenyalen un augment quantitatiu i qualitatiu de la producció i les publicacions en aquest territori.